Rupee
క్షీణించిన భారత్‌ రూపాయి
ముంబయి, జూన్‌ 8: రిజర్వుబ్యాంకు తన ద్రవ్యవిధాన పరపతి సమీక్ష ముగించిన తర్వాత భారత్‌ రూపాయి మారకం విలువలు ఏడుపైసలు క్షీణించి 64.43 రూపాయలకు పడిపోయాయి. డాలరుతోరూపాయి విలువలు మరింతగా క్షీణించాయి. ప్రభుత్వ రంగ బ్యాంకులు తాజాగా డాలర్ల కొనుగోళ్లను ప్రారంభించడంతో కార్పొరేట్‌ క్లయింట్లకు అవసరాలు తీర్చగలిగారు. గడచిన నాలుగు రోజుల్లో భారత్‌ రూపాయి 30 పైసలు లాభపడింది. అంతే కాకుండా కొన్ని దేశాల్లో నెలకొన్న భౌగోళిక ఉద్రిక్తతలు కూడా కొంత కారణం అయ్యాయి. అమెరికా అరబ్‌ మిత్రదేశాలు సౌదీ అరేబియా ఖతార్‌ను ఏకాకినిచేసే ప్రయత్నాలు కూడా కరెన్సీ మార్కెట్లను ఊగిసలాడించాయి.
భారతీయ రిజర్వుబ్యాంకు తన వడ్డీరేట్ల సమీక్షలో తగ్గిస్తుందన్న అంచనాలు ఆవిరి అయ్యాయి. బుధవారం ఆర్‌బిఐ తన రెపోరేట్లను 6.25శాతం వద్దనే ఖరారు చేసింది. దీనితో వడ్డీరేట్లు తగ్గిస్తారన్న కార్పొరేట్‌ అంచనాలు సైతం తల్లకిందులయ్యాయి. బుధవారం నాడు దేశీయ కరెన్సీ యూనిట్‌ డాలరుతో రూపాయి 64.32రూపాయలవద్దప్రారంభం అయింది. ముగింపులో 64.36 రూపాయలుగా నిలిచింది. వెనువెంటనే ప్రాథమిక స్థాయి లాభాలను ఆవిరిచేసింది. ఇంట్రాడేలో 64.45 రూపాయలుగా వచ్చిన రూపాయి డాలర్లకు డిమాండ్‌ పెరగడంతో రూపాయి మళ్లీ క్షీణించి 64.43వద్ద నిలిచింది.
ఏడుపైసలు నష్టపోయింది. ఆర్‌బిఐ నిర్ణయించిన కరెన్సీ మారకం విలువలు 64.35 రూపాయలుగా ఉంది. యూరో ధరలు 72.521రూపాయలుగా నిలిచాయి. విదేశీ పోర్టు ఫోలియో ఇన్వెస్టర్లు భారత్‌ మార్కెట్లలో 476.64 కోట్ల రూపా యలు ఒక్క సోమవారం నాడే కుమ్మరించారు. దేశీయ ఎక్ఛేంజిలు కూడా లాభాలను కుదించాయి. అంతర్జాతీయ మార్కెట్ల ధోరణులు కొంత ఇందుకు దోహదంచేసాయి. ఇన్వెస్టర్లుబ్రిటన్‌ ఎన్నికలు, యూరోపియన్‌ సెంట్రల్‌ బ్యాంకు సమావేశాలపై కూడా ఎక్కువ దృష్టిపెట్టారు. డాలర్‌ సూచీలో చూస్తే అమెరికా కరెన్సీ ఆరు మేజర్‌ కరెన్సీలతో పోలిస్తే 0.13శాతంగా ఉంది. 96.64 పాయింట్లుగా నమోద యింది. బ్రిటిష్‌ పౌండ్‌కు 83.15 రూపాయలుగా నిలిచింది. యూరోతో పోలిస్తే 72.48గా నిలిచింది. స్థానికంగా జపాన్‌ యెన్‌ ప్రతి వంద ఎన్‌లకు 58.95 రూపాయలుగా ఉన్నాయి.
దేశీయ మార్కెట్లలో బెంచ్‌మార్క్‌ సెన్సెక్స్‌ 118.93 పాయింట్లుగా ఉన్నాయి. అంతర్జాతీయ కమోడిటీ పరంగా చూస్తే ముడిచమురు ధరలు కొంత ప్రభావితంచేసాయి. బ్యారెల్‌కు 50 డాలర్లుగా నడిచింది. సౌదీ కూటమినుంచి ఖతార్‌ను ఏకాకినిచేసే యత్నాలతో అరబ్‌ ప్రాంత దేశాల్లో ముడిచమురు మార్కెట్‌పై ఎక్కువ ప్రభావంచూపించింది.